CELEX: 62020TN0507
Language: ro
Date: 2020-08-06 00:00:00
Title: Cauza T-507/20: Acțiune introdusă la 6 august 2020 – Colombani/SEAE

5.10.2020   
            
            
               RO
            
            
               Jurnalul Oficial al Uniunii Europene
            
            
               C 329/22
            
         
      Acțiune introdusă la 6 august 2020 – Colombani/SEAE
      (Cauza T-507/20)
      (2020/C 329/41)
      Limba de procedură: franceza
      
         Părțile
      
      
         Reclamant: Jean-Marc Colombani (Bruxelles, Belgia) (reprezentant: N. de Montigny, avocată)
      
         Pârât: Serviciul European de Acțiune Externă
      
         Concluziile
      
      Reclamantul solicită Tribunalului:
      
                  —
               
               
                  anularea deciziei SEAE de respingere a cererii sale de executare a hotărârii pronunțate în cauza T-372/18, astfel cum a fost retranscrisă prin nota domnului X din data de 23 martie 2020 și, în măsura în care este necesar, a deciziei SEAE de respingere a reclamației sale R/195/20 privind reiterarea cererii sale de executare a hotărârii pronunțate în cauza T-372/18, astfel cum a fost retranscrisă prin nota doamnei Y din data de 30 iulie 2020;
               
            
                  —
               
               
                  anularea deciziei prin care SEAE a respins candidatura acestuia pentru postul de Șef al Delegației UE în Coreea, notificată printr-o notă din 29 octombrie 2019, semnată de directoarea resurselor umane, întrucât SEAE a refuzat notivarea acesteia și, pe de altă parte, anularea deciziei de respingere a cererii sale de acces la documente, notificată printr-un e-mail al secretariatului Comitetului consultativ privind numirile (CCN) al SEAE din data de 24 ianuarie 2020;
               
            
                  —
               
               
                  anularea, pe de o parte, a deciziilor AIPN a SEAE din data de 27 noiembrie 2019, prin care nu a fost reținută candidatura acestuia pentru postul de Șef al Delegației UE în Uzbekistan și pentru postul de Șef al Delegației UE în Macedonia de Nord și, pe de altă parte, a deciziei din 21 februarie 2020 de respingere a cererii sale de acces la documente;
               
            
                  —
               
               
                  obligarea pârâtului la plata către reclamant a unei indemnizații pentru repararea prejudiciului material, în valoare de 3 500 de euro, și a prejudiciului moral, a cărui valoare este stabilită în mod simbolic la 1 euro;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă șase motive, dintre care primele trei privesc aspectul referitor la neexecutarea hotărârii în cauza T-372/18, Colombani/SEAE, iar ultimele trei privesc deciziile de respingere a candidaturilor sale și deciziile de respingere a accesului său la documente.
      
                  1.
               
               
                  Primul motiv, întemeiat pe încălcarea articolului 266 TFUE și pe greșeala de serviciu.
               
            
                  2.
               
               
                  Al doilea motiv, întemeiat pe încălcarea principiilor egalității de tratament și nediscriminării.
               
            
                  3.
               
               
                  Al treilea motiv, întemeiat pe lipsa neutralității, imparțialității și independenței și echității.
               
            
                  4.
               
               
                  Al patrulea motiv, întemeiat pe încălcarea obligației de motivare.
               
            
                  5.
               
               
                  Al cincilea motiv, întemeiat pe eroarea de drept în interpretarea noțiunii de date personale și în interpretarea Regulamentelor nr. 2018/1725 și nr. 1049/2001, precum și pe lipsa interpretării articolului 6 din anexa III la Statutul funcționarilor Uniunii Europene, care să fie compatibilă cu dispozițiile regulamentelor menționate.
               
            
                  6.
               
               
                  Al șaselea motiv, întemeiat pe încălcarea articolului 52 din Carta drepturilor fundamentale a Uniunii Europene, întrucât limitarea dreptului de acces la informații nu respectă principiile bunei administrări, al dreptului la un proces echitabil, al egalității armelor, al dreptului la o cale de atac efectivă și împiedică orice control jurisdicțional al actelor atacate.